Jegyzetek létrehozása és személyre szabása.
Tiffany Antopolski
tiffany@antopolski.com
Andre Klapper
ak-47@gmx.net

Creative Commons – Így add tovább! 3.0

Hammer Attila
hammera at pickup dot hu 2014.
Kelemen Gábor
kelemeng at gnome dot hu 2011, 2012, 2013, 2014, 2015.
Úr Balázs
ur.balazs at fsf dot hu 2019.

# Jegyzetek hozzáadása

A jegyzet egy, a PDF-dokumentumhoz adott megjegyzés. A dokumentummegjelenítő használatával jegyzeteket adhat a PDF-dokumentumaihoz.

Amikor megnyit egy fájlt, akkor az ablak bal oldalán lennie kell egy oldalsávnak. Ha ez az oldalsáv nem látható, akkor kattintson a Nézetbeállítások menüre a jobb felső sarokban, és válassza az Oldalsáv menüpontot, vagy nyomja meg az F9 billentyűt.

Az oldalsáv tetején található egy legördülő menü, amely a Bélyegképek, Vázlat és Jegyzetek menüpontokat tartalmazza (némelyik lehet, hogy halvány egyes dokumentumok esetén).

Jegyzet létrehozásához:

Válassza a fejlécsáv A dokumentum jegyzetelése pontját.

Most látnia kell a Szöveges jegyzet hozzáadása és a Kiemelés jegyzet hozzáadása gombokat a fejlécsáv alatt.

Kattintson az első ikonra a szöveges jegyzet hozzáadásához.

Kattintson a dokumentumablak azon pontjára, ahová a jegyzetet fel szeretné venni. Megnyílik a Jegyzet ablaka.

Írja be a kívánt szöveget a jegyzet ablakba.

A jegyzetet átméretezheti a jegyzet alsó sarkainak egyikére kattintva, és az egérgomb lenyomva tartása mellett az egér húzásával.

A jegyzetet a felső sarkában lévő x gombra kattintva zárhatja be.